ส่วนที่ 1

ข้อมูลสรุป (Executive Summary)

บริษัท ซิงเกอร์ประเทศไทย จำกัด (มหาชน) เป็นผู้จำหน่ายผลิตภัณฑ์ที่มีเครื่องหมายการค้า "
ซิงเกอร์ " และเครื่องใช้ไฟฟ้ายี่ห้อต่างๆ รวมทั้งผลิตภัณฑ์อื่นๆ เช่น รถจักรยานยนต์ ยี่ห้อ ซูซูกิ
ยามาฮ่า ไทเกอร์ คาวาซากิ และโทรศัพท์เคลื่อนที่ ยี่ห้อ โนเกีย เป็นต้น
ซึ่งบริษัทได้เริ่มจำหน่ายผลิตภัณฑ์เหล่านี้ผ่านร้านซิงเกอร์ ไดเร็กซ์
นอกจากนี้แล้วบริษัทยังมีการจำหน่ายผลิตภัณฑ์เครื่องใช้ไฟฟ้ายี่ห้ออื่นๆ ผ่านร้าน ซิงเกอร์ไดเร็กซ์พลัส

ในปีนี้ ซิงเกอร์ ได้กำหนดการดำเนินธุรกิจออกตามวิธีการจำหน่าย
และประเภทของช่องทางการจัดจำหน่ายออกเป็น ธุรกิจซิงเกอร์ไดเร็กซ์ ธุรกิจซิงเกอร์ไดเร็กซ์พลัส
และ ธุรกิจค้าส่ง เพื่อให้สามารถที่จะกำหนดทิศทางการดำเนินธุรกิจได้อย่างถูกต้อง

ปัจจุบันบริษัทซิงเกอร์จำหน่ายเครื่องใช้ไฟฟ้ายี่ห้อซิงเกอร์และยี่ห้ออื่นๆ
ด้วยการให้บริการทั้งในระบบเงินสด และระบบเงินผ่อน
สำหรับสินค้าซิงเกอร์สามารถแบ่งแยกได้ตามกลุ่มผลิตภัณฑ์ดังนี้ :-

ผลิตภัณฑ์ซิงเกอร์ ได้แก่:-

• ผลิตภัณฑ์จักรเย็บผ้า เช่น จักรเย็บผ้า เครื่องรีดผ้า เข็ม น้ำมันหล่อลื่นอเนกประสงค์ กรรไกร
เป็นต้น

  • ผลิตภัณฑ์กลุ่มเครื่องใช้ไฟฟ้าในครัวเรือน เช่น ตู้เย็น ตู้แช่ เครื่องซักผ้า เตาแก๊ส
  เครื่องปรับอากาศ เตาอบไมโครเวฟ เครื่องดูดฝุ่น เป็นต้น

• ผลิตภัณฑ์กลุ่มออดิโอและวีดีโอ เช่น โทรทัศน์สี ดีวีดี วีซีดี และเครื่องเสียงสเตอริโอ เป็นต้น

  ผลิตภัณฑ์อื่นๆ ได้แก่:-

• รถจักรยานยนต์ สินค้าไอที เช่นกล้องดิจิตอล เป็นต้น เฟอร์นิเจอร์ และโทรศัพท์เคลื่อนที่
ภายใต้เครื่องหมายการค้าที่หลากหลาย

• ผลิตภัณฑ์กลุ่มเครื่องใช้ไฟฟ้าในครัวเรือนยี่ห้ออื่นๆ

ภายใต้เครื่องหมายการค้า "ซิงเกอร์" บริษัทจำหน่ายผลิตภัณฑ์ทั้งในระบบเงินสด
และระบบเงินผ่อนในรูปแบบการขายตรง ผ่านร้านค้าปลีกของบริษัทและผ่านผู้แทนจำหน่าย
ซึ่งกระจายอยู่ทั่วประเทศ สินค้าส่วนใหญ่ที่บริษัทซิงเกอร์จำหน่าย บริษัทจะใช้วิธีแบบ OEM
(Original Equipment Manufacturer)
โดยการสั่งให้ผู้ผลิตภายในประเทศผลิตให้เป็นส่วนใหญ่ ภายใต้เครื่องหมายการค้า "ซิงเกอร์"
เพื่อสนับสนุนการดำเนินธุรกิจ ปัจจุบันบริษัท ซิงเกอร์ยังคงถือหุ้นกว่าร้อยละ 99
ในสามบริษัทได้แก่บริษัท อุตสาหกรรมซิงเกอร์ (ประเทศไทย) จำกัด, บริษัท ซิงเกอร์
(โบรคเกอร์) จำกัด และบริษัท เอส.ที.แอล. อิเลคโทรนิคส์ จำกัด

โครงการผลิตภัณฑ์ใหม่

บริษัทได้ออกผลิตภัณฑ์ใหม่ในรูปแบบของสินเชื่อเงินสดในชื่อ “เงินด่วนซิงเกอร์”
ซึ่งเป็นการให้กู้ยืมเงินสดที่มีระยะเวลาชำระคืนที่แน่นอนตั้งแต่ 12 – 13 งวด วงเงินกู้ยืมจำนวน
10,000- 50,000 บาท ผ่านช่องทางสาขาของบริษัทที่มีอยู่ทั่วประเทศ
และใช้กลยุทธ์การขายตรงเป็นหลัก โดยมุ่งเน้นกลุ่มลูกค้าที่มีรายได้ปานกลางลงมา
อาศัยในเขตชนบทและชานเมือง และกลุ่มลูกค้าเก่าที่มีประวัติการชำระเงินที่ดี

“เงินด่วนซิงเกอร์” มีจุดขายที่อัตราดอกเบี้ยต่ำเมื่อเทียบกับคู่แข่งในตลาดเดียวกัน
สะดวกสบายทั้งการสมัครและการชำระคืน โดยมีเจ้าหน้าที่บริการถึงบ้าน สมัครง่ายไม่ยุ่งยาก
ทราบผลอนุมัติเร็ว และได้เงินทันที

• บริษัท ซิงเกอร์ (โบรคเกอร์) จำกัด

บริษัท ซิงเกอร์ (โบรคเกอร์) จำกัด
ประกอบธุรกิจตัวแทนขายกรมธรรม์ประกันชีวิตให้แก่บริษัทประกันภัย ในปัจจุบัน ได้แก่ บริษัท
เมืองไทยประกันชีวิต จำกัด โดยให้พนักงานขายของบริษัทซิงเกอร์
เฉพาะที่มีใบอนุญาตตัวแทนประกันชีวิต เป็นผู้ขายกรมธรรม์ให้แก่ลูกค้า

• บริษัท อุตสาหกรรมซิงเกอร์ (ประเทศไทย) จำกัด

  บริษัท อุตสาหกรรมซิงเกอร์ (ประเทศไทย) จำกัด จัดตั้งขึ้นเพื่อเป็นโรงงานประกอบ
  จักรเย็บผ้า เตาแก๊ส มอเตอร์จักรอุตสาหกรรมเบา และน้ำมันจักร
  เพื่อให้บริษัทซิงเกอร์นำไปจำหน่ายทั้งในประเทศและต่างประเทศมาโดยตลอดจนถึงกลางปี 2545
  บริษัทมีนโยบายให้หยุดการผลิตและการประกอบผลิตภัณฑ์ดังกล่าวข้างต้น
  แล้วใช้วิธีนำเข้าผลิตภัณฑ์สำเร็จรูปจากต่างประเทศโดยตรงแทน
  ทั้งนี้เนื่องจากต้นทุนของการนำเข้าผลิตภัณฑ์สำเร็จรูปต่ำกว่าต้นทุนการผลิตและประกอบภายในประเทศ
  ปัจจุบันอยู่ในระหว่างการพิจารณาว่าควรจะดำเนินธุรกิจใดต่อไป

• บริษัท เอส.ที.แอล. อิเลคโทรนิคส์ จำกัด

บริษัท เอส.ที.แอล. อิเลคโทรนิคส์ จำกัดได้หยุดดำเนินกิจการ ตั้งแต่ปลายปี 2544
ปัจจุบันอยู่ในระหว่างการชำระ

บัญชี

• บริษัท ซันซุย (ประเทศไทย) จำกัด

บริษัท ซันซุย (ประเทศไทย) จำกัด
จดทะเบียนเลิกบริษัทและจดทะเบียนเสร็จการชำระบัญชีเมื่อวันที่ 23

พฤศจิกายน 2547

• บริษัท ซิงเกอร์ เทรดดิ้ง (ประเทศไทย) จำกัด

บริษัท ซิงเกอร์ เทรดดิ้ง (ประเทศไทย) จำกัด
จดทะเบียนเลิกบริษัทและจดทะเบียนเสร็จการชำระบัญชีเมื่อ

วันที่ 29 ธันวาคม 2547